dobbeltvedtaket
Store norske leksikon,Historie,Verdens historie og samtidshistorie,Verdens historie,Den kalde krigen
Dobbeltvedtaket er et NATO-vedtak fra 1979 om utplassering av opptil 572 mellomdistanseraketter i Europa. Vedtaket var et svar på Sovjetunionens utplassering av SS 20-raketter og var ment som en modernisering av NATOs kjernefysiske mellomdistansevåpen. Selve utplasseringen ble utsatt, fordi NATO-landene ville bruke vedtaket som forhandlingskort overfor Sovjetunionen med tanke på å redusere det totale antall atomvåpen i Europa.
Forhandlingene varte fra 1981 til de første rakettene ble utplassert i Storbritannia, Vest-Tyskland, Italia og Belgia i 1983. Forhandlingene ble gjenopptatt i 1985, etter Mikhail Gorbatsjovs maktovertagelse, og i 1987 undertegnet USA og Sovjetunionen INF-avtalen, som førte til reell atomnedrustning i Europa. Les mer i Store norske leksikon NATO INF-avtalen atomvåpen atomnedrustning Den kalde krigen